section_heading: Povijest
paragraph_text: Osim Šangaja, Kulangsu je bilo jedino međunarodno naselje na kineskom tlu. Naime, koncem opijumskih ratova mirom u Nanjingu 1842. godine, Xiamen je postao stranom lukom, zbog čega su se stranci počeli doseljavati na otok Kulangsu. Kineska vlada je zemljišnim zakonima legalizirala ovo naselje 1902. godine.<ref>William C. Johnstone, International Relations: The Status of Foreign Concessions and Settlements in the Treaty Ports of China, The American Political Science Review, No. 5, listopad 1937., str. 943. Naposljetku je trinaest zemalja (uključujući Ujedinjeno Kraljevstvo, Francusku, Nizozemsku i Japan) uživalo diplomatske privilegije i počele su sudjelovati u općinskom vijeću otoka. Poput međunarodnog naselja u Šangaju, Britanci su odigrali vodeću ulogu u upravi i čak su doveli su policajce Sikhe iz Britanske Indije. Pored kršćanstva, s otoka se pod utjecajem stranaca u Kinu proširila i europska glazba. Mnogi znameniti kineski glazbenici su rođeni u to vrijeme, kao što su: Shu'an Zhou, Junji Lin i Zuohuang Chen.